
RASEINIŲ KŪNO KULTŪROS IR SPORTO CENTRO TARNYBINIŲ

 AUTOMOBILIŲ TVARKOS APRAŠAS
I. BENDROSIOS NUOSTATOS

1. Raseinių kūno kultūros ir sporto centro tarnybinių automobilių naudojimo tvarkos aprašas (toliau aprašas) nustato Raseinių KKSC tarnybinių lengvųjų   automobilių naudojimo, saugojimo, žymėjimo, techninės priežiūros, remonto, naudojimo kontrolės, ridos ir degalų apskaitą, netarnybinių automobilių naudojimo tarnybos reikmėms  tvarką ir darbuotojų atsakomybę.

2. Šiame apraše vartojamos sąvokos:    


Tarnybiniai lengvieji automobiliai (autobusai) – įstaigai priklausančios transporto priemonės.

Netarnybinis automobilis – įstaigos darbuotojo vardu teisėtu pagrindu registruotas automobilis, naudojamas tarnybos reikmėms, už  kurio naudojimą mokama kompensacija degalų įsigijimo  išlaidoms padengti.

3. Tarnybinis lengvasis automobilis (autobusas) bet kuriuo paros metu, taip pat  poilsio ir švenčių dienomis gali naudoti darbuotojai tik tarnybos reikmėms.  

II. TARNYBINIŲ LENGVŲJŲ AUTOMOBILIŲ IR AUTOBUSŲ NAUDOJIMAS IR

NAUDOJIMO KONTROLĖ


4. Tarnybiniais  automobiliais  gali naudotis kiekvienas įstaigos darbuotojas.


5. Tarnybiniu lengvuoju automobiliu ar autobusu  galima naudotis įstaigos darbuotojams direktoriaus įsakymu, su kuriuo darbuotojai supažindinami pasirašytinai.  Pasinaudojus tarnybiniu automobiliu užpildomas ir sutvarkomas kelionės lapas.     

6. Apie automobilio pažeidimus ar kitus eismo įvykius nedelsiant pranešama  įstaigos ūkvedžiui  o šis informuoja įstaigos vadovą.  

7. Įstaigos ūkvedys  nuolat kontroliuoja, kaip naudojami Tarnybiniai lengvieji automobiliai, autobusai (ar tvarkingi spidometrai ar degalų naudojimas atitinka nustatytą normą) ir apie pažeidimus nedelsiant praneša direktoriui.      
III. TARNYBINIŲ AUTOMOBILIŲ SAUGOJIMAS

8.Raseinių KKSC automobiliai saugomi Raseinių Viktoro Petkaus pagrindinės mokyklos garaže, išvykus į varžybas ar komandiruotę su nakvyne - saugomoje vietoje.
9. Raseinių KKSC transporto priemonėse  draudžiama palikti transporto registravimo liudijimą. Paliekant automobilį, privaloma jį užrakinti ir įjungti apsaugos sistemą.

IV. RIDOS IR DEGALŲ APSKAITA

10. Automobilių rida ir degalų sunaudojimo apskaita tvarkoma pagal  nustatytą degalų normą.


11.  Prieš kiekvieną kelionę ūkvedys išduoda kelionės lapą vairuotojui  ir registruoja kelionės lapus apskaitos žurnale. Degalų apskaitos duomenų  išrašą pildo  įstaigos ūkvedys. 

12. Degalų normos viršijimo išlaidas, nustačius  pereikvojimo priežastis ir darbuotojo kaltę , padengia kaltas darbuotojas.   


13. Faktinė automobilių  naudojimo bazinė norma ir taikomas degalų naudojimo koeficientas  (šaltuoju, šiltuoju  metų  periodu mieste , užmiestyje ir panašiai) nustatomi atlikus patvirtintos komisijos kontrolinį važiavimą.

14. Kiek lėšų reikia automobilių degalams, apskaičiuojama pagal nustatytus ridos limitus, faktines degalų naudojimo bazines normas ir degalų rūšis.     

V. AUTOMOBILIŲ ŽYMĖJIMAS, TECHNINĖ PRIEŽIŪRA IR REMONTAS   


15. Sporto centro automobiliai privalo būti pažymėti patvirtintu įstaigos logotipu.  


16. Žymimos priekinės durelės iš abiejų pusių. 


17. Už automobilių techninę būklę atsakingi įstaigos ūkvedys ir vairuotojas.   


18. Automobilių draudimą ir privalomą techninę apžiūrą teisės aktų nustatyta tvarka  organizuoja  įstaigos ūkvedys.
VI. NETARNYBINIŲ AUTOMOBILIŲ NAUDOJIMAS

TARNYBOS REIKMĖMS


19. Darbuotojas,  norintis vykti į varžybas ar komandiruotę ir norintis naudoti netarnybinį automobilį tarnybos reikmėms, pateikia direktoriui  iškvietimą arba varžybų nuostatus ir prašymą.  

20. Leidimas naudotis netarnybinį automobilį  tarnybos reikmėms įforminamas įstaigos vadovo  įsakymu. 

 
21. Darbuotojams apmokamos kuro išlaidos pagal nustatytą degalų sunaudojimo kiekį ir  pateiktą degalų įsigijimo kvitą. 


22. Kompensacijos už netarnybinį automobilių naudojimą tarnybos reikmėms nemokamos.  
VII. DARBUOTOJŲ ATSAKOMYBĖ


23. Darbuotojai turi būti  supažindinti  su įstaigos automobilių naudojimo taisyklėmis. 


24. Asmenys, pažeidę šio aprašo reikalavimus, atsako teisės aktų nustatyta tvarka. 


25. Kontrolė, kaip laikomasi šio aprašo,  pavedama direktoriaus pavaduotojams.

_________________

